Terugbetalings van e-tolskyfies kan Sanral R25-miljoen uit die sak jaagTerugbetalings van mense wat e-tolskyfies besit, kan die Suid-Afrikaanse Padagentskap (Sanral) R25-miljoen kos. The Star het Vrydag berig onlangse syfers wat bekend gemaak is toon dat sowat 500 000 motoriste vir e-tolskyfies geregistreer het. As dié 500 000 kliente versoek om hul R50 per skyfie te verhaal, sal Sanral R25-miljoen moet opdok. Volgens Cliff Johnston van die Suid-Afrikaanse Nasionale Verbruikersunie kan terugbetalings tot en met twee maande duur. Johnston het aan die koerante gesê die kwessie of die e-tolstelsel in werking gaan tree of nie, gaan nie in die nabye toekoms uitgesorteer word nie en dat mense wat skyfies besit so gou moontlik vir terugbetalings moet registreer.